laion/Wikipedia-Exotic huggingface dataset:
קלינטק (תערוכה)

התערוכה הבינלאומית קלינטק היא תערוכה שנתית, שהוקמה בשנת 1997, ועסקה בתחום המים. מאז 2008 מוצגים בה גם תחומי הכלכלה ירוקה בכללותם: הבנייה הירוקה, מיחזור, תחבורה ירוקה, אנרגיה מתחדשת והתייעלות אנרגטית ועוד. קלינטק מתקיימת בשנים האחרונות בבנייני האומה ומאורגנת על ידי חברת "משוב גרופ והיא מציגה בכל שנה טכנולוגיות שמשפרים את הביצועים התפעוליים, היעילות או היצרנות בעודם מפחיתים עלויות, תשומות, צריכת אנרגיה, יצור אנרגיה מתחדשת מחזור פסולת או זיהום אויר. תערוכת קלינטק מאמינה בכלכלה הירוקה, לדעת מארגניה שימוש בטכנולוגיות קלינטק גם המסייעות לפתור את בעיית התחממות כדור הארץ, המחסור העולמי ההולך וגובר במים, זיהום האוויר וכדומה וגם יוצרים רווח כלכלי. קהל היעד של התערוכה מורכב מאנשי מקצוע (מהנדסים וחוקרים), משקיעים בתחום, ראשי רשויות מקומיות, מנהלי מחלקות איכות הסביבה ברשויות ומנהלי מפעלים. בסך הכל, מבקרים בה עשרות אלפי אנשים מדי שנה. במקביל לתערוכה מתקיימים כנסים מקצועיים: כנס בנייה ירוקה בארגון המועצה לבניה ירוקה, כנס בנושא מיחזור בארגון עמותת אדם טבע ודין והתאחדות התעשיינים, וכן כנס התייעלות אנרגטית של מרכז השלטון המקומי, מרכז המועצות האזוריות וחברת החשמל. תערוכת קלינטק הוקמה ביוזמת חיים אלוש ו- "Clean Tech"; עד 2008 נקראה תערוכת "אקווה ישראל". התערוכה התקיימה לראשונה בקיבוץ געש שבשרון תחת השם "אקווה ישראל" והוצגו בה נושאים הקשורים לטיפול במים בתעשייה, ברשויות המקומיות ובחקלאות. בשנת 1998 עברה התערוכה לאקספו תל אביב . בשנת 2008 החליטה הנהלת התערוכה להרחיב את התחומים בתערוכה ושינתה את שמה לקלינטק. בשנים האחרונות תערוכת קלינטק מתקיימת בבנייני האומה בירושלים. תחרות "עשר הרשויות הירוקות בישראל" החלה בשנת 2008 ביוזמת משוב גרופ . מטרת התחרות היא לעודד את ראש הערים והרשויות להשקיע ולפעול ביתר שאת למען איכות הסביבה. בכל שנה וועדה ציבורית בוחרת את הרשויות אשר הצטיינו בתחומים הבאים: מיחזור, בנייה ירוקה, התייעלות אנרגטית, אנרגיה מתחדשת, גינון חסכוני במים ועוד. עשר הערים והרשוית שנבחרו לשנת 2012 הן כפר סבא, הוד השרון, חולון, רעננה, דימונה והרצליה, המועצות המקומיות שהם וכפר ורדים והמועצות האזוריות גליל עליון ועמק חפר. עשר הערים והרשויות שנבחרו לשנת 2018 הן: הרצליה, נתניה, אשדוד, ראשון לציון, חולון, יבנה, ערד, ג'ת, מועצה אזורית מרחבים ומועצה אזורית חוף אשקלון. רשויות פורצות דרך: אלעד וגדרה. קלינטק אגרומשוב משוב חקלאות תערוכת קלינטק אתר תחרות ערים ירוקות אתר משוב גרופ דימונה העיר הירוקה בישראל https://www.news08.net/%D7%93%D7%99%D7%9E%D7%95%D7%A0%D7%94-%D7%A0%D7%91%D7%97%D7%A8%D7%94-%D7%9C%D7%A2%D7%99%D7%A8-%D7%94%D7%99%D7%A8%D7%95%D7%A7%D7%94-%D7%91%D7%99%D7%A9%D7%A8%D7%90%D7%9C/
אלן סאייאק

אלן סאייאק (בצרפתית: Alain Sailhac; 7 בינואר 1936 – 1 בדצמבר 2022) היה שף צרפתי שעבד בניו יורק שם היה סגן נשיא ודיקן בגמלאות של המכון הקולינרי הצרפתי. סאייאק היה השף הראשון אי-פעם שזכה בניקוד של ארבעה כוכבים מהניו יורק טיימס עבור מסעדת "לה סיניה" ב-1977. הוא המשיך והיה השף של המסעדות "לה סירק", 21 Club ושל מלון פלאזה. סאייאק נולד במיו שבצרפת והחל את הקריירה הקולינארית שלו בהיותו בן 14, כשעבד כשוליה במסעדת "קאפיון" בעיר הולדתו. הוא עבד בפריז, קורפו, רודוס וגוואדלופ, לפני שנעשה סגן-שף במסעדת "שאטו דה לאראלדי", שהייתה בעלת שני כוכבים במדריך מישלן האדום. הוא החל לעבוד בעיר ניו יורק בשנת 1965 וקנה לעצמו שם כשף הראשי של המסעדות "מיסטראל" ו"מנואר". עבד במספר מלונות ומסעדות בפריז ואחר-כך כשף הראשי במלון רויאל בקלדוניה החדשה וב"לה פרוקה" בשיקגו. ב-1974 עבד סאייאק ב"לה סיניה", שבזמן כהונתו בה כשף זכתה לניקוד של ארבעה כוכבים מהעיתון הניו יורק טיימס. הוא כיהן כשף הראשי במסעדת "לה סירק" הידועה באפר איסט סייד של מנהטן בשנים 1986-1978, שזכתה בשלושה כוכבים מהניו יורק טיימס. סאייאק היה השף הראשי של 21 Club, מנהל קולינרי של מלון פלאזה ויועץ למלון רג'נסי. ב-1991, הצטרף למכון הקולינרי הצרפתי כדיקן ללימודי קולינאריה ונכון ל-2011 הוא סגן הנשיא והדיקן בדימוס. ב-1997 זכה סאייאק במצנפת כסף לאחר שהוכתר כשף השנה בידי Maîtres Cusiniers de France. הוא זכה במזלג הכסף ביחד עם אשתו ארלן פלטמן סאייאק מכתב העת Food Arts ב-2003. באותה שנה זכה מקרן ג'יימס בירד. סאייאק גם זכה באביר מסדר ההצטיינות החקלאית (Chevalier du Mérite Agricole) וב-2004 זכה באות מסדר ההצטיינות הלאומית (Ordre national du Mérite) מממשלת צרפת. הוא חבר Maîtres Cuisiniers de France ,‏ Société Culinaire Philanthropique וארגונים נוספים. ב-13 במאי 2010 סאייאק, ביחד עם שפים נוספים מהמכון הקולינארי הצרפתי כמו ז'אק פפין, ז'אק טורס ואנדרה סולטנר, הכינו ארוחת ערב בעלות של 30,000$ לזוג עבור מסע גיוס הכסף של נשיא ארצות הברית ברק אובמה במלון סנט רג'יס במנהטן. כריסטי רבנברג, "שיחה עם אלן סאייאק: סגן הנשיא ודיקן הלימודים, המכון הקולינרי הצרפתי", 11 ביולי 2005 "אחרי שניצח את 'החתולים השמנים' בוול סטריט, הנשיא אובמה מוכן לקחת את כספם בארוחת גיוס כספים בניו יורק", דיילי ניוז, 13 במאי 2010 אודות אלן סאייאק (אורכב 06.10.2011 בארכיון Wayback Machine) באתר המכון הקולינרי הצרפתי מסעדת "לה סירק" מסעדת '21' Club מלון פלאזה
אוחוצרטופס

אוֹחוֹצרטופס (שם מדעי: Ojoceratops) הוא סוג של דינוזאור צמחוני ממשפחת הצרטופסיים שנתגלה בניו מקסיקו. מאובניו נמצאו בשכבת הקרקע של תצורת אוחו אלאמו (Ojo Alamo Formation), המתוארכת לקרטיקון העליון לזמן של בערך 68 מיליון שנה לפני זמננו. מהסוג אוחוצרטופס נתגלה מין טקסונומי יחיד Ojoceratops fowleri על ידי רוברט סאליבן וספנסר לוקאס. האוחוצרטופס דומה מאוד לטריצרטופס אך הוא יותר קדום ממנו והעטרה שלו יותר מרובעת. ב-2011 טען החוקר ניקולס לונגריץ' מאוניברסיטת ייל שעטרה מרובעת ניתן למצוא גם בטריצרטופסים אמיתיים, וכנראה האוחוצרטופס הוא למעשה מין של טריצרטופס צעיר ולא סוג נפרד של דינוזאור. לעומת זאת, על פי ד"ר תומאס הולץ מאוניברסיטת מרילנד האוחוצרטופס הוא כנראה אב קדמון של הטריצרטופס וכנראה מדובר בסוג של אאוטריצרטופס שחי באותה תקופה של האוחוצרטופס. כמו הטריצרטופס, הטורוזאורוס והאאוטריצרטופס, אורכו של האוחוצרטופס הוערך בכ-9 מטר. מדיה וקבצים בנושא אוחוצרטופס בוויקישיתוף אוחוצרטופס, באתר GBIF (באנגלית) Robert M. Sullivan and Spencer G. Lucas, 2010, "A New Chasmosaurine (Ceratopsidae, Dinosauria) from the Upper Cretaceous Ojo Alamo Formation (Naashoibito Member), San Juan Basin, New Mexico", In: Ryan, M.J., Chinnery-Allgeier, B.J., and Eberth, D.A. (eds.) New Perspectives on Horned Dinosaurs: The Royal Tyrrell Museum Ceratopsian Symposium, Bloomington, Indiana University Press, 656 pp. Nicholas R. Longrich (2011). "Titanoceratops ouranous, a giant horned dinosaur from the Late Campanian of New Mexico". Cretaceous Research. in press. doi:10.1016/j.cretres.2010.12.007. Holtz, Thomas R. Jr. (2011) Dinosaurs: The Most Complete, Up-to-Date Encyclopedia for Dinosaur Lovers of All Ages, Winter 2010 Appendix.
טטנקצרטופס

טטנקצרטופס (שם מדעי: Tatankaceratops; פירוש השם: ביזון עם פרצוף בעל קרניים) הוא סוג שתקפותו שנויה במחלוקת של דינוזאור צמחוני ממשפחת הצרטופסיים שחי בתקופת הקרטיקון העליון בדקוטה הדרומית, ארצות הברית. מין זה ידוע רק מגולגולת חלקית אחת שנמצאה מתצורת הל קריק, המתוארכת ללפני 66 מיליון שנה. טטנקצרטופס נתגלה על ידי כריסטופר אוט ופיטר לארסון ב-2010 והמין שנתגלה נקרא Tatankaceratops sacrisonorum.‏ ב-2011 ניקולס לונגריץ' מאוניברסיטת ייל פרסם מאמר המעריך מחדש את הטטנקצרטופס וטען שהטטנקצרטופס מערבב באופן מוזר מאפיינים של פרטי טריצרטופס צעירים ובוגרים, ולכן המאובן שנמצא יכול בעצם להיות טריצרטופס גמדי או פרט של טריצרטופס עם הפרעת התפתחות שגרמה לו להפסיק לגדול בטרם עת. מדיה וקבצים בנושא טטנקצרטופס בוויקישיתוף טטנקצרטופס, באתר GBIF (באנגלית) Christopher J. Ott and Peter L. Larson, 2010, "A New, Small Ceratopsian Dinosaur from the Latest Cretaceous Hell Creek Formation, Northwest South Dakota, United States: A Preliminary Description", In: Ryan, M.J., Chinnery-Allgeier, B.J., and Eberth, D.A. (eds.) New Perspectives on Horned Dinosaurs: The Royal Tyrrell Museum Ceratopsian Symposium, Bloomington, Indiana University Press, 656 pp. Nicholas R. Longrich (2011). "Titanoceratops ouranos, a giant horned dinosaur from the Late Campanian of New Mexico". Cretaceous Research. 32 (3): 264–276. doi:10.1016/j.cretres.2010.12.007.
אצטדיון סן ממס (1913)

אצטדיון סן ממס (בספרדית: Estadio San Mamés, מכונה גם הקתדרלה) היה אצטדיון כדורגל ששכן בבילבאו אשר בחבל הבסקים שבספרד. האצטדיון שימש כמגרשה הביתי של קבוצת אתלטיק בילבאו המקומית. האצטדיון נפתח בשנת 1913, והוא האצטדיון הישן ביותר בספרד. האצטדיון קרוי על-שם כנסייה ששכנה בסמוך ונקראה סן ממס (ממס הקדוש). על פי המסורת, ממס היה נוצרי שנזרק לגוב האריות על ידי הרומאים, אך האריות סירבו לאכלו ומאוחר יותר הוא הוכר כקדוש. ההיסטוריה הארוכה של האצטדיון לצד המסורת הדתית שלו הקנו לו את הכינוי "הקתדרלה". האצטדיון שופץ בשנת 1952 ולאחר מכן שוב בשנת 1982, לקראת המונדיאל שנערך באותה שנה בספרד, במסגרתו נערכו באצטדיון מספר משחקים. לאורך ההיסטוריה אירח האצטדיון גם מספר משחקים בינלאומיים של נבחרות ספרד וחבל הבסקים, את גמר הגביע הספרדי ב-1921 ואחד מצמד משחקי גמר גביע אופ"א בעונת 1976-77. במרץ 2006 אושרה תוכנית להקמת אצטדיון סן ממס החדש, שבנייתו החלה ביוני 2010. האצטדיון החדש מוקם על שטח החופף בחלקו לשטח האצטדיון הישן. בניית האצטדיון החדש הסתיימה ב-2014, אך קבוצת אתלטיקו בילבאו עברה לאצטדיון החדש בספטמבר 2013, לאחר שהושלם במרביתו. ב-5 ביוני נסגר האצטדיון ולמחרת החלו עבודות הריסתו. באצטדיון התקיימו מספר מופעי מוזיקה ובהם של האבנים המתגלגלות, AC/DC, ברוס ספרינגסטין, שאקירה ועוד. אתר לא רשמי של האצטדיון (בספרדית) "UEFA Europa League group stage statistics handbook" (PDF) (באנגלית). uefa.com. נבדק ב-26 בספטמבר 2020. {{cite web}}: (עזרה)
תצורת הל קריק

תצורת הל קריק (באנגלית: Hell Creek Formation, מילולית: "נקיק הגהנום") היא תצורה גאולוגית בארצות הברית מתקופת הקרטיקון העליון, הידועה באוסף הרב של המאובנים שלה ומהווה "גן עדן" לפלאונטולוגים. הנקיק משתרע במדינות מונטנה, ויומינג, דקוטה הצפונית ודקוטה הדרומית. במונטנה התצורה חופפת לתצורת פוקס הילס והיא החלק האחרון של תקופת הקרטיקון. תצורת הל קריק מורכבת מחרסית, אבן בוץ (מורדוק) ואבן חול ששקעו בזמן המאסטריכט (החלק האחרון בקרטיקון שאחריו חלה הכחדה המונית בה נכחדו הדינוזאורים ובעלי חיים רבים אחרים) על ידי זרימה וסחף (Fluvial) שנגרמו על ידי שינויים בערוצי הנהר והדלתאות והביצות סביב המדף היבשתי המזרחי שממול הים הפנימי המערבי. האקלים בתקופה זו היה נוח ומתון, ונוכחות תנינאים מרמזת על אקלים תת-טרופי ללא תקופה קרה ממושכת. גבול K-Pg המפורסם, שמפריד בין הקרטיקון לפלאוגן (שלישון לפי חלוקה גאולוגית ישנה), נוכח בסלעים שם כשכבה דקה ובולטת ליד השכבה העליונה ביותר בתצורה. בתצורת הל קריק נמצאו מאובנים רבים, המפורסמים שבהם הם של דינוזאורים (למשל הסטיגימולוק). האוסף הגדול ביותר של מאובנים מהל קריק נמצאים ומוצגים במוזיאון הרי הרוקי בבוזמן, מונטנה. פריטים אלה נאספו כתוצאה מ"מיזם הל קריק" - מאמץ משותף של המוזיאון, אוניברסיטת המדינה מונטנה, אוניברסיטת קליפורניה בברקלי, אוניברסיטת דקוטה הצפונית ואוניברסיטת דקוטה הדרומית - שהחל ב-1998. תצורת הל קריק היא גם אתר פופולרי לחפירת מאובנים מסחרית. תצורת הל קריק הניבה שפע מאובנים של חסרי חוליות, צמחים, יונקים, דגים, דו-חיים, זוחלים ודינוזאורים. מאובנים רבים של טריצרטופס נמצאו בתצורה זו, לצד מאובנים שמורים היטב של טירנוזאורוס רקס שנמצאו באותו אזור ואותה שכבת גיל של הטריצרטופס, המרמזים שהשניים חיו באותה תקופה ואותו אזור, וכנראה אף נלחמו אחד בשני. מאובנים ידועים נוספים הם השלד השלם ביותר של הדרוזאור שאי-פעם נמצא ונתגלה בהל קריק ב-2000 והוצג בתוכנית מדע פופולרי של נשיונל ג'יאוגרפיק ב-2007. כמו כן נמצאו מספר מאובנים של עופות, יונקים ופטרוזאורים. שיני כריש ומנטה ריי שנמצאו בנהר מרמזים שחלק מסוגי הכרישאים עמידים גם למים מתוקים. ניתן למצוא את הרשימה המלאה של מינים שנתגלו בתצורת הל קריק כאן. תצורת הל קריק, באתר אנציקלופדיה בריטניקה (באנגלית) Phillip Bigelow, "Hell Creek life: Fossil Flora & Fauna, a Paleoecosystem" - החיים בהל קריק: מאובני פלורה ופאונה, מערכת אקולוגית פלאונטולוגית Paleobiology Database: MPM locality 3850 (Hell Creek Formation): Maastrichtian, Montana
פילו

פִילוֹ, או בצק פילו (מיוונית: Φύλλο – עלה) הוא דף בצק מרודד דק המשמש להכנת מאפים במטבח הים תיכוני והבלקני. מקור הבצק בטורקיה. בצק הפילו מכיל קמח, מים וכמות קטנה של שמן ומלח. הכנת פילו בבית דורשת מיומנות רבה : את הבצק מרדדים ומותחים לגיליון גדול ודק במיוחד, תוך כדי הימנעות מקריעתו, יבושו ומהדבקות. כיום בנמצא מכונות תעשייתיות ליצירת בצק פילו וניתן להשיג אותו מוכן בחנויות, טרי או קפוא. ניתן לעצב את הפילו בדרכים רבות: בשכבות, מגולגל או מקומט ולמלא אותו במילויים שונים. מאכלים נפוצים העשויים מבצק פילו: בורקס – מאפי פילו ממולאים בגבינות, תרד, בשר, תפוחי אדמה, חצילים ומילויים נוספים. בקלווה – קינוח מתוק רב שכבות העשוי מעלי פילו וממולא בפיסטוקים, שקדים או אגוזים. פאי – מאפה עגול ממולא במילויים שונים, עשוי לעיתים מבצק פילו. אלו פופולריים במיוחד ביוון (לדוגמה: ספנקופיטה, טירופיטה). פסטיץ – פאמה ממלטה במטבח הטורקי עושים שימוש בעלי פילו אף בבישול במים וחלב להכנת מאכלים שונים, מלוחים ומתוקים. מדיה וקבצים בנושא פילו בוויקישיתוף איך מכינים בצק פילו?, באתר ynet, 19 באפריל 2001
קולנוע (פירושונים)

האם התכוונתם ל... קולנוע – תחום אמנות העוסק בהכנת סרטי קולנוע סרט קולנוע היסטוריה של הקולנוע בית קולנוע שחקן קולנוע אולפן קולנוע – עיתונים: קולנוע (שבועון) עולם הקולנוע פורטל: קולנוע פורטל: קולנוע ישראלי
מלחמת האזרחים בלוב

האם התכוונתם ל... מלחמת האזרחים הראשונה בלוב (2011) - התמוטטות שלטון קדאפי מלחמת האזרחים השנייה בלוב (2014–2020) - בין ממשלת לוב ומליציות שונות
ריצ'רד סוואן לול

ריצ'רד סוואן לול (באנגלית: Richard Swann Lull;‏ 6 בנובמבר 1867–1957) היה פלאונטולוג אמריקאי מתחילת המאה ה-20, שפעל וחקר במסגרת אוניברסיטת ייל. לול ידוע בעיקר בזכות תמיכתו בתאוריית סינתזה נאו-דרוויניסטית של האבולוציה, שבה מוטציות יכולות להפעיל גנים, שבטווח הרחוק יובילו לפנוטיפים מוקצנים ואף להכחדה. לול נולד באנאפוליס, מרילנד, בן לקצין בחיל הים האמריקאי אדוארד פלפס ואליזבת ברטון, בתו של הגנרל הנרי ברטון. לול למד זואולוגיה במכללת ראטגרס בה קיבל תואר ראשון ותואר שני. הוא עבד במחלקה לאנטולוגיה של מחלקת החקלאות של ארצות הברית וב-1894 נהפך לעוזר פרופסור לזואולוגיה במכללת המדינה לחקלאות באמהרסט (Amherst) שכיום מהווה חלק מאוניברסיטת מסצ'וסטס. העניין של לול בעקבות מאובנות החל במכללת אמהרסט הידועה באוסף העקבות המאובנות, ולבסוף שינה את התמחותו מאנטומולוגיה לפלאונטולוגיה. ב-1899 עבד לול כחבר משלחת מחקר של המוזיאון האמריקאי להיסטוריה של הטבע ל-Bone Cabin Quarry בויומינג, ושם עזר לחפור את שלד הברונטוזאורוס (כיום אפטוזאורוס) שנמצא במוזיאון. ב-1902 הצטרף לצוות המוזיאון במונטנה ואז למד באוניברסיטת קולומביה לדוקטורט תחת הנחייתו של הנרי פיירפילד אוסבורן. ב-1903 קיבל תואר דוקטור מאוניברסיטת קולומביה, ב-1906, אחרי תקופה קצרה באמהרסט, התקבל כ"פרופסור עוזר" לפלאונטולוגיה של בעלי חוליות במכללת ייל ואוצר חבר במחלקת פלאונטולוגיה של בעלי חוליות במוזיאון פיבודי לידיעת הטבע. בין השאר, השלים את המונוגרפיה על הצרטופסים שהחלו לכתוב עותניאל צ'ארלס מארש וג'ון בל האטצ'ר שמתו לפני שהשלימו אותה. הוא נשאר באוניברסיטת ייל למשך 50 שנה, שם חקר ועבד. ב-1933 זכה לול במדליית דניאל ג'יראוד אליוד של האקדמיה הלאומית למדעים (ארצות הברית). מדיה וקבצים בנושא ריצ'רד סוואן לול בוויקישיתוף Yale History and Archives: Richard Swann Lull (באנגלית) "Daniel Giraud Elliot Medal". National Academy of Sciences. נבדק ב-16 בפברואר 2011. {{cite web}}: (עזרה)
אצטדיון לה רומרדה

אצטדיון לה רומרדה (בספרדית: Estadio de La Romareda) הוא אצטדיון כדורגל השוכן בעיר סרגוסה באראגון שבספרד. האצטדיון משמש כמגרשה הביתי של קבוצת ריאל סרגוסה מאז חנוכתו בשנת 1957, ומכיל 33,608 מושבים. האצטדיון עבר שיפוץ בשנת 1977 ולאחר מכן בשנת 1982, לקראת מונדיאל 1982, במסגרתו נערכו באצטדיון מספר משחקים. האצטדיון אירח מספר משחקים גם באולימפיאדת 1992, ובשנת 1994 עבר שיפוץ נוסף במהלכו הוסבו כל היציעים ליציעי ישיבה. מזה שנים נבחנו תוכניות שונות להקמת אצטדיון חדש בעיר שיחליף את לה רומרדה, אך מרבית התוכניות להקמת אצטדיון חדש, הן במיקום חדש בפאתי העיר והן באותו המיקום, הוקפאו ובוטלו עקב תביעות או אילוצים פוליטיים. בפברואר 2008, לאחר חילופים בקואליציה העירונית, אושרה תוכנית להקמת אצטדיון חדש בעיר. על-פי התוכנית אמורה הייתה בניית האצטדיון להתחיל באמצע 2009, אך הקמתו לא יצאה לפועל. האצטדיון נבחר לקחת חלק באירוח משחקי מונדיאל 2030, ובשל כך החלו ביולי 2024 עבודות באצטדיון על מנת להתאימו לסטנדרטים הדרושים לאירוח הטורניר. העבודות יימשכו ארבע שנים כשבסיומן תעמוד תכולתו על כ-43,000 מקומות ישיבה. בנוסף למשחקי כדורגל, נערכו באצטדיון מספר מופעי מוזיקה ובהם הופעות של מייקל ג'קסון, ברוס ספרינגסטין, מטאליקה ואמנים נוספים. מדיה וקבצים בנושא אצטדיון לה רומרדה בוויקישיתוף אצטדיון לה רומרדה באתר Estadios de España (בספרדית) "Estadio La Romareda" (בספרדית). ריאל סרגוסה. נבדק ב-26 בספטמבר 2020. {{cite web}}: (עזרה) Carlota Gomar, La nueva Romareda empezará a construirse en el verano de 2024, El Periódico de Aragón, ‏31 במרץ 2023 Spain: More details emerge about La Romareda renovation. When will construction begin?, stadiumdb.com (באנגלית)
ישראל יסינובסקי

ישראל איזידור יָסינובסקי (בכתיב יידי: יאסינאָווסקי; ברוסית: Ясиновский; בפולנית: Jasinowski; יאשינובסקי, יאשינאָווסקי; 1842, פלך גרודנו, האימפריה הרוסית (רוסיה הלבנה) - 1917, ורשה) היה עורך דין יהודי ורשאי נודע, מראשוני הציונות ברוסיה, פעיל "חובבי ציון", ממארגני ועידת קאטוביץ, חבר הוועד המרכזי של חיבת ציון וראש המרכז המשני של האגודה בוורשה, מעוזריו הראשונים של תיאודור הרצל ומצירי הקונגרס הציוני הראשון עד השביעי, מורשה ציוני פולין הקונגרסאית מטעם ההסתדרות הציונית. תמך בתוכנית אוגנדה והיה ממייסדי יט"א (ההסתדרות הטריטוריאליסטית היהודית). יסינובסקי נולד בקוסוב שבפלך גרודנו, רוסיה הלבנה (בתחום המושב היהודי של האימפריה הרוסית) בשנת 1842. קיבל חינוך יהודי מסורתי, בגיל שש-עשרה התחיל ללמוד שפות אירופיות, ובשנת 1874, בגיל 32, סיים חוק לימודיו באוניברסיטת קאזאן. הוא החל לעבוד כעורך דין, והשתקע בעיר ורשה. יסינובסקי היה חובב ציון והשתתף בוועידת היסוד של התנועה, ועידת קאטוביץ (1884). בהמשך היה ראש הסניף הוורשאי של התנועה. הוא היה בין התומכים של ייסוד הוועד האודסאי. השתתף בשבעה קונגרסים ציוניים. הוא היה בין התומכים בציונות מדינית. השתתף בקונגרס הציוני הראשון בבזל בשנת 1897 היה חבר ההסתדרות הציונית. בקונגרס הציוני השביעי תמך יסינובסקי בתוכנית אוגנדה, ויחד עם ישראל זנגוויל ונחמן סירקין עזבו את התנועה הציונית. תמך בטריטוריאליזם והיה שותף להקמת ההסתדרות הטריטוריאליסטית היהודית. יסינובסקי היה נשוי להלנה לבית ויינטראוב. בנו בוגומיל יסינובסקי (1883–1969), שהמיר את דתו לנצרות קתולית, היה היסטוריון של הפילוסופיה והתרבות. אריה רפאלי (צנציפר), פעמי הגאולה: ספר הציונות הרוסית מראשית "חיבת ציון" עד מהפכת 1917, תל אביב: נ' טברסקי, תשי"ב 1951, עמ' 29. אלתר דרויאנוב (עורך), כתבים לתולדות חבת ציון וישוב ארץ ישראל, אודסה – תל אביב: הוועד ליישוב ארץ ישראל, תרע"ט-תרצ"ב, 1919–1932. ישראל קלויזנר, מקאטוביץ עד באזל, ירושלים: הספרייה הציונית, תשכ"ה 1965. מדיה וקבצים בנושא ישראל יסינובסקי בוויקישיתוף יהודה סלוצקי, ישראל יסינובסקי, בספרייה היהודית המקוונת (באנגלית) (מתוך האנציקלופדיה יודאיקה) ישראל יסינובסקי, במהדורת האינטרנט של האנציקלופדיה היהודית בשפה הרוסית (ברוסית)
דייוויד הראשון, מלך סקוטלנד

דייוויד הראשון, מלך סקוטלנד (באנגלית: David I of Scotland, בגאלית סקוטית: Dauíd mac Maíl Choluim ‏; 24 במאי 1084- 1153, מכונה גם "הקדוש" (St. David I of Scotland)) היה מלך סקוטלנד החל מ-1124 ועד למותו. דייוויד היה בנם הצעיר של מלקולם השלישי מלך סקוטלנד ושל אשתו מרגרט. הוא נישא למתילדה, בתו של וולטאוף, רוזן צפון אמבריה, ב-1113, ובכך קיבל חזקה על התואר רוזן האנטינגדון. עם מותו של המלך אדגר ב-1107, נחלקו השטחים השייכים לממלכה הסקוטית לפי צוואתו בין שני אחיו, אלכסנדר ודייוויד. אלכסנדר קיבל את הכתר ואת החלקים בסקוטלנד מצפון לנהרות פורת' וקלייד. דייוויד קיבל את המחוזות הדרומיים יותר ואת התואר רוזן קאמברלנד. עם מותו של אלכסנדר ב-1124 קיבל דייוויד את הממלכה ואת הכתר, החל ב-27 באפריל באותה השנה. ב-1127, כברון אנגלי, הוא נשבע נאמנות למתילדה, כיורשת לאביה הנרי הראשון. כאשר נעשה ניסיון להדיחה ממעמדה ב-1135, דייוויד תמך במטרותיה ופלש לממלכת אנגליה. אירוע זה נסתיים בהסכם שלום לאחר שגויס צבא אדיר כדי לבלום אותו, אך הסכם זה לא שרד זמן רב. לאחר שאיים בפלישה ב-1137 דייוויד מימש את איומו ב-1138, אך ספג תבוסה גדולה בביצת קאטון. הוא חזר לסקוטלנד באותה שנה, והשלום חזר לשרור. מאז הקדיש עצמו דייוויד לענייני ממלכתו שלו: הוא הקים מספר מנזרים ומרכזי דת וקידם את תהליך הפיאודליזם בממלכה (ויורשיו אכן הצליחו לממש אותו). הוא מת בקארליסל, בשנת 1153. הוא מוכר על ידי הכנסייה הקתולית כקדוש, על אף שמעולם לא הוכרז באופן רשמי ככזה. היו לו שני בנים, מלקולם והנרי, ושתי בנות, קלאריסיה והודיארנה. ייסד את ארמון הולירוד בעיר אדינבורו בשנת 1128. מדיה וקבצים בנושא דייוויד הראשון, מלך סקוטלנד בוויקישיתוף St. David I of Scotland (באנגלית). דייוויד הראשון, מלך סקוטלנד, באתר אנציקלופדיה בריטניקה (באנגלית) דייוויד הראשון, מלך סקוטלנד, באתר אנציקלופדיית ההיסטוריה העולמית (באנגלית) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
ברניקי (פירושונים)

בֶּרֶנִיקִי או ברניקה (ביוונית: Βερενίκη) הוא שם פרטי קדום לנשים, שמקורו ממוקדון (מקדוניה), גלגול של המילה פרניקי (Φερενίκη ביוונית אטית) שמשמעותה "נושא ניצחון". השם נפוץ אל ארצות שהיו תחת השפעת יוון העתיקה. בלטינית השם הפך לוורוניקה (Veronica), ובאנגלית לברניס (Berenice). האם התכוונתם ל... נסיכות ומלכות מבית הורדוס ברניקי – מלכה מבית הורדוס, בתו של אגריפס הראשון, הייתה מאהבתו של הקיסר לעתיד טיטוס ברניקי (בת שלומית) – בתה של שלומית אחות הורדוס, נישאה לאריסטובולוס, בנו ממרים החשמונאית ברניקי (בת מרים) – נכדתו של אגריפס הראשון, מבתו מרים נסיכות ומלכות מבית תלמי ברניקי הראשונה – מלכת מצרים, אשתו של תלמי הראשון ממוצא מקדוני ברניקי סירה – בתו של תלמי השני, נישאה לאנטיוכוס השני והפכה למלכה סלאוקית ברניקי השנייה – מלכת מצרים, אשתו של תלמי השלישי ברניקי השלישית (קרויה גם קלאופטרה ברניקי) - מלכת מצרים, אשתו של תלמי העשירי ברניקי הרביעית – בתו של תלמי השנים עשר בנצרות ורוניקה הקדושה – הקרויה גם ברניס או ברניקי - קדושה בנצרות מירושלים, שעל פי המסופר, נתנה לישו את הרעלה שלה, כדי שינגב את מצחו במהלך התקדמותו לגבעת הגולגולתא מקומות בישראל הר ברניקי – הר בגליל, סמוך לכנרת, מדרום לטבריה, ועליו שרידי כנסייה ביזנטית, קרוי כנראה על שם ברניקי שלפי המסופר היה לה ארמון באזור חוף ברניקי – חוף בכנרת, סמוך להר ברניקי נחל ברניקי – נחל בגליל התחתון שנשפך לכנרת שמורת מצוקי ברניקי אמת המים ברניקי – כינוי לאמת המים קדומה שהוליכה מי מעיינות מנחל יבנאל לטבריה והתגלתה בחפירות ארכאולוגיות. גן לאומי ברניקי – גן עתיקות ובו חורבות כנסייה, הצופה אל הכנרת רחוב ברניקי – רחוב בירושלים, הקרוי על שם ברניקי, אשתו של אריסטובולוס, בן הורודוס ובתה של אחות הורודוס, שלומית, אשר באחד מגני הילדים, הנמצאים בו נתגלה מקווה בן 2,000 שנה. אחר ברניקי טרוגלודיטיקה – נמל עתיק לחוף הים האדום, נוסד ב-275 לפנה"ס ונקרא על שם ברניקי הראשונה שערות ברניקי (שם נוסף בעברית: שערות שולמית) – קבוצת כוכבים בחצי הצפוני של כיפת השמים, על שמה של ברניקי השנייה אשת תלמי השלישי ברניקי (אופרה) – אופרה מאת גאורג פרידריך הנדל המתארת את סיפור חייה של ברניקי השלישית ורוניקה (פירושונים)
הר צניפים

הר צניפים הוא הר בדרום הנגב. פסגתו בגובה 598 מטר מעל פני הים, והוא בולט על פני סביבתו המדברית והמבותרת בנחלים ובערוצים. השם צניפים ניתן לפי השם הערבי 'א-צנף', שפירושו ומקורו רשום בהמשך מטה. בשיפולי הר צניפים מתחיל נחל ציחור הנמשך צפונה אל נחל פארן, ונחל צניפים המתחבר לנחל חיון היורד אל הערבה. בשיפוליו הדרום מזרחיים נמצא תלם צניפים, רכס נמוך וצר שנמתח לאורך נחל צניפים. המקום שערוץ הנחל חוצה את התלם, נקרא שער צניפים. מדרום להר מצויה בקעת צניפים. בשנת 1957 נעשה בה קידוח נפט שלא העלה דבר על ידי חברת לפידות. השם צניפים (בערבית: سناف) משמעותו פרי עץ השיטה בצורת תרמיל. עצי השיטה נמצאים באזור חמד אלטלאלקה. ערך זה הוא קצרמר בנושא הרים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.